
Obec Tureň – Obecný úrad, Tureň 36, 903 01 Tureň

Zápisnica zo zasadnutia obecného zastupiteľstva
konaného dňa 24.08.2023 na Obecnom úrade od 18:00 hod.


Prítomní:
Starosta: Dominik Cisár
Poslanci: Gabriel Batoška, František Mészáros, Bc. Gabriela Vokaliková, , Ing. Katarína Blahútová, Róbert Mészáros, Mgr. Ida Deszkásová

Ostatní: Mgr. Richard Blecha –hlavný kontrolór, Alexandra Bašistová – zapisovateľka

Neprítomní: poslanec Attila Venchich (prítomný pri bode 5)


Návrh programu zasadnutia:
1) Otvorenie zasadnutia
2) Určenie zapisovateľa a overovateľov zápisnice
3) Schválenie programu zasadnutia obecného zastupiteľstva obce Tureň
4) Správa hlavného kontrolóra - kontrola plnenia uznesení 
5) Rozpočtové opatrenie 1/2023
6) Schválenie Zmluvy o zriadení spoločného obecného úradu 
7) Žiadosť p. Jánskeho na rozšírenie vjazdu k RD na obecnom pozemku
8) Informácie starostu obce
9) Rôzne
10) Diskusia
11) Záver





K bodu 1: Otvorenie zasadnutia
Zasadnutie otvoril starosta obce, pán Dominik Cisár tým, že privítal všetkých prítomných a  skonštatoval, že je prítomná nadpolovičná väčšina poslancov a zasadnutie je uznášaniaschopné.

 K bodu 2: Určenie zapisovateľa a overovateľov zápisnice

Pán starosta informoval poslancov, že zapisovateľkou na zasadnutí je Alexandra Bašistová a za overovateľov zápisnice navrhol pani poslankyňu Idu Deszkásovú a pána poslanca Františka Mészárosa.

K bodu 3: Schválenie programu zasadnutia obecného zastupiteľstva obce Tureň 

Pán starosta informoval, že poslanci vopred obdržali program zasadnutia a vyzval ich na doplnenie programu. Poslanci obecného zastupiteľstva nemali body na doplnenie. Pán starosta požiadal poslancov o hlasovanie schválenia programu zasadnutia.
Obecné zastupiteľstvo v Turni schvaľuje program zasadnutia obecného zastupiteľstva obce Tureň.
Uznesenie č. 55/2023
Hlasovanie prebehlo nasledovne:
Za: 6 (Batoška, František Mészáros, Vokaliková, Deszkásová, Blahútová, Róbert Mészáros) 
Proti: 0
Zdržalo sa: 0  
Uznesenie bolo prijaté.

K bodu 4:  Správa hlavného kontrolóra - kontrola plnenia uznesení
Pán kontrolór Mgr. Richard Blecha informoval, že poslanci správu dostali a väčšina uznesení bola informatívnych. Prijatých bolo dokopy 9, z toho 2 sú v riešení. Pán starosta doplnil informáciu, že v riešení je uznesenie o vytvorení separátneho bankového účtu pre rezervný fond a chodník Slanisko, ktorému sa začne intenzívne venovať v nasledujúcich mesiacoch. Poslanci obecného zastupiteľstva k tomu nemali ďalšie otázky. Pán starosta dal hlasovať o kontrole plnenia uznesení zo zasadnutia obecného zastupiteľstva zo dňa 29.06.2023.
Obecné zastupiteľstvo v Turni berie na vedomie správu hlavného kontrolóra – Kontrola plnenia uznesení zo zasadnutia obecného zastupiteľstva zo dňa 29.06.2023.
Uznesenie č. 56/2023

Hlasovanie: 

Za: 6 (Batoška, František Mészáros, Vokaliková, Deszkásová, Blahútová, Róbert Mészáros) 
Proti: 0
Zdržalo sa: 0  
Uznesenie bolo prijaté.

K bodu 5: Rozpočtové opatrenie 1/2023
Pán starosta obce na začiatku bodu 5 informoval poslancov, že je schválená žiadosť o príspevok za pomoc Ukrajincov v sume 44.200€ a momentálne sa čaká na pripísanie peňazí na účet. Následne informoval o nákladoch, ktoré sú potrebné alokovať  v rámci rozpočtového opatrenia a spolu s poslancami určili ich výšku. Konkrétne ide o 2 nové kotle pre obecný úrad a pre ZŠ (8.000€), vklad do zdruzenia DeTuSeK (5.000€), Výmena/oprava označenia (5.000€), okná na obecnom úrade (3.500€), podpora OZ MŠ a ZŠ (1.500€), náklady na mzdy pre MŠ a ZŠ z dôvodu valorizácie (10.000€). Kachle DHZ(1.500€). Pán starosta vyzval poslancov či majú k tomu ďalšie otázky. Poslanci obec. zastupiteľstva nemali a preto dal starosta obce hlasovať.
Obecné zastupiteľstvo v Turni schvaľuje rozpočtové opatrenie 1/2023 podľa prílohy.
Uznesenie č. 57/2023
Hlasovanie: 
Za: 7 (Batoška, František Mészáros, Vokaliková, Deszkásová, Venchich, Blahútová, Róbert Mészáros) 
Proti: 0
Zdržalo sa: 0  
Uznesenie bolo prijaté.

Pozn. Pán poslanec Venchich sa zúčastnil bodu 5 Rozpočtové opatrenie 1/2023.

K bodu 6: Schválenie Zmluvy o zriadení spoločného obecného úradu
Pán starosta na začiatku tohto bodu vysvetlil, že ide v podstate o stavebný úrad v Senci, ktorý vykonáva stavebnú činnosť pre našu obec aj pre okolité dediny. Informoval, že daný úrad sa bude sťahovať zo Šamorínskej na Lichnerovu ulicu v Senci a preto je potrebné aby to všetky obce schválili. Poslanci k tomu nemali ďalšie otázky a pán starosta mohol dať hlasovať o schválení Dodatku č. 2.

Obecné zastupiteľstvo v Turni schvaľuje Dodatok č. 2 v Zmluve o zriadení spoločného obecného úradu.
Uznesenie č. 58/2023
Za: 6 (Batoška, František Mészáros, Vokaliková, Deszkásová, Blahútová, Róbert Mészáros) 
Proti: 0
Zdržalo sa: 0  
Uznesenie bolo prijaté.


K bodu 7: Žiadosť p. Jánskeho na rozšírenie vjazdu k RD na obecnom pozemku
Pán starosta obce oboznámil poslancov o ktorý pozemok sa jedná vopred prostredníctvom mailu. Ide o rozšírenie vjazdu k RD o 0,8m. Pán starosta vyzval poslancov či majú k tomu pripomienky alebo otázky. Pani poslankyňa Blahútová povedala, že pokiaľ sa neohrozí strom, ktorý tam je, tak k tomu nemá námietky. Poslanci obecného zastupiteľstva k tomu nemali ďalšie otázky a preto dal pán starosta hlasovať o  žiadosti p. Jánskeho na rozšírenie vjazdu k RD na obecnom pozemku.
Obecné zastupiteľstvo v Turni schvaľuje žiadosť p. Jánskeho na rozšírenie vjazdu k RD na obecnom pozemku.
Uznesenie č. 59/2023
Hlasovanie: 
Za: 6 (Batoška, František Mészáros, Vokaliková, Deszkásová, Blahútová, Róbert Mészáros) 
Proti: 0
Zdržalo sa: 0  
Uznesenie bolo prijaté.

K bodu 8:  Informácie starostu obce
Pán starosta informoval poslancov:

- príspevok za pomoc Ukrajincov v sume 44.200€ - čaká sa na prevod na bankový účet.

- zmena alarmov na OÚ a MŠ, pribudne ešte na ZŠ – aby bola kompletná a jednotná ochrana objektov.

- projekt na techniku pre obec z Enviromentálneho fondu - žiadosť o techniku pre obec - na veľkú kosačku a štiepkovač pre obec, čaká sa na vyhodnotenie, predpoklad september.

- pán starosta informoval o podujatiach, ktoré sa chystajú v obci do konca roka - podujatie výročie založenia DHZ, zabíjačka, súťaž vo varení gulášu a v pečení koláčov, prípadne ďalšie. Termíny konkrétnych podujatí sa budú zverejňovať obyvateľom Turne čoskoro.

- projekt na cyklonabíjaciu stanicu - podaný na BSK, zmluva bola podpísaná a čaká sa na peniaze.

- cyklovýlety - pán starosta sa poďakoval za organizáciu aj účastníkom na oboch výletoch. 

- pán starosta spomenul akcie, ktoré prebehli-  koncert, cigánska, langoš/pivo. Poďakoval sa všetkým za organizáciu.

- brigáda pri kostole - poďakovanie tým, ktorí sa zúčastnili a pomohli dobrej veci.

- pán starosta dostal návrh uctiť si pomník padlých hrdinov v našej obci ktorý sa nachádza na cintoríne, a bolo by dobré z toho spraviť tradíciu, čo uvítal. Navrhol termín 8. mája, kedy je sviatok a výročie Dňa víťazstva nad fažizmom.

- passport obce - schválený, v prvej fáze sa začnú riešiť vjazdy/výjazdy na hlavnú cestu (výmena alebo oprava dopravného značenia).

- čistička odpadových vôd - pán starosta informoval poslancov, že pozemok, ktorý sa riešil či je vhodný, je momentálne prenajatý. Je potrebné zistiť komu sa prenajíma, aby sa mohli podniknúť kroky ďalej. Pozemok je vhodný na vybudovanie ČOV.

- vybudovaná nová vsakovacia jama - obec to stálo cca 600€. Ďalšie vsakovacie jamy sú v riešení.

- Revitalizácia centrálnej križovatky pri Coop Jednota a. s. – pán starosta informoval, že ma dohodnuté stretnutie s konateľom Coop Jednoty a budú riešiť konkrétne vymedzenie parciel.

- rekonštrukcia MŠ - plánovaná rekonštrukcia ukončená. Poďakovanie parí všetkým dobrovoľníkom ale i profesistom.

- výberové konanie na riaditeľa MŠ - O výsledkoch bude pán starosta informovať.

- základná škola - výberové konanie na riaditeľa školy ukončené, pani riaditeľka bola vymenovaná a pán starosta jej praje veľa úspechov 

- rekonštrukcia ZŠ - plánovaná rekonštrukcia ukončená. Poďakovanie parí všetkým dobrovoľníkom ale i profesistom.

- svadba členov DHZ Tureň - pán starosta poprial mladomanželom všetko dobré a veľa šťastia na spoločnej ceste životom







Obecné zastupiteľstvo v Turni berie na vedomie informácie starostu obce.
Uznesenie č. 60/2023
Hlasovanie: 
Za: 6 (Batoška, František Mészáros, Vokaliková, Deszkásová, Blahútová, Róbert Mészáros) 
Proti: 0
Zdržalo sa: 0  
Uznesenie bolo prijaté.
 

K bodu 9: Rôzne

Pán poslanec Mészáros podal pri riešení rozpočtového opatrenia 1/2023 návrhy ohľadom aktivít, ktoré by sa mohli postupne začať riešiť na jar. Príkladom bolo natretie pódia v parku, oprava dverí a strechy pódia, svojpomocné natretie priechodov pre chodcov na vedľajších cestách, parkovanie pri MŠ a ZŠ, úprava/oprava dopravného ihriska a iné. Poslanci obecného zastupiteľstva podporili tieto návrhy a súhlasili, že na jar sa postupne tomu bude aktívne obec venovať.

Pani poslankyňa Deszkásová dala návrh vytvoriť obecné (tureňské) OZ, ktoré by malo na starosti napr. uchádzať sa o granty verejného alebo celokomunitného záujmu. 

K bodu 11: Záver 
Na záver pán starosta, Dominik Cisár poďakoval všetkým prítomným za účasť a zasadnutie ukončil. Zasadnutie bolo ukončené o 20:30 hod.
Zapísala:	Alexandra Bašistová   		.....................................

Overovatelia:	Mgr. Ida Deszkásová                  .....................................

František Mészáros	              .....................................

V Turni, dňa 24.08.2023

